b'\n_START_ARTICLE_\nTexcoco\n_START_PARAGRAPH_\nTexcoco er en by og en kommune i sone III av delstaten M\xc3\xa9xico i Mexico. Den ligger \xc3\xb8st for Mexico by og regnes som en del av storbyomr\xc3\xa5det ZMCM. Kommunen hadde 235\xc2\xa0151 innbyggere i 2010.\n_START_SECTION_\nHistorie\n_START_PARAGRAPH_\nByen Texcoco har viktig historisk betydning. Den ble trolig grunnlagt i det 12. \xc3\xa5rhundre ved Texcocosj\xc3\xb8en av chichimekerne. Senere ble Bystaten Texcoco hovedstad for acolhuafolket. Under tiden da Acolmiztli Nezahualcoyotl var stortaler av Texcoco, gikk Texcoco inn i den s\xc3\xa5kalte aztekiske trippelalliansen sammen med Tenochtitlan og Tlacopan. Texcoco ble kjent som kulturhovedstad. I 1520 ble byen okkupert av Hern\xc3\xa1n Cort\xc3\xa9s, som gjorde den til base for erobringen av Mexico._NEWLINE_Texcoco var hovedstad i delstaten M\xc3\xa9xico fra 1827 til 1830.'